**Ministru kabineta noteikumu projekta**

**„Grozījums Ministru kabineta 2013.gada 6.augusta**

### **noteikumos Nr.487 „Noteikumi par Iekšlietu ministrijas veselības un sporta centra sniegto maksas pakalpojumu cenrādi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. Pamatojums | Ministru kabineta noteikumu projekts „Grozījums Ministru kabineta 2013.gada 6.augusta noteikumos Nr.487 „Noteikumi par Iekšlietu ministrijas veselības un sporta centra sniegto maksas pakalpojumu cenrādi”” (turpmāk – projekts) izstrādāts saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu.  |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2010.gada 5.oktobra noteikumu Nr.943 „Iekšlietu ministrijas veselības un sporta centra nolikums” 4.2.apakšpunktu Iekšlietu ministrijas veselības un sporta centram (turpmāk – Centrs) ir tiesības sniegt maksas pakalpojumus veselības aprūpes, sociālo pakalpojumu un darba vides aizsardzības organizēšanā un sporta speciālistu apmācības un fiziskās sagatavotības jomā.Šobrīd Centra maksas pakalpojumu cenrādi nosaka Ministru kabineta 2013.gada 6.augusta noteikumi Nr.487 „Noteikumi par Iekšlietu ministrijas veselības un sporta centra sniegto maksas pakalpojumu cenrādi” (turpmāk – Noteikumi).Plānojot Centra darbību un, izvērtējot sniegto maksas pakalpojumu aktualitāti un rentabilitāti, ir konstatēts, ka atsevišķi maksas pakalpojumi nav pieprasīti un faktiski netiek sniegti, kā arī nepieciešamas izmaiņas maksas pakalpojumu cenrādī, aktualizējot faktiskās izmaksas, kas saistītas ar maksas pakalpojumu sniegšanu.Šobrīd faktiski netiek sniegti un jau ilgāku laiku nav pieprasīti maksas pakalpojumi, kas saistīti ar apsardzes darbinieku sagatavošanu, proti, „Apsardzes darbinieku sagatavošanas kurss „Tuvcīņas paņēmieni”” (2015.gadā sniegti tikai 4 šādi maksas pakalpojumi) un „Mācību materiāla „Programma eksāmenam par apsardzes darbinieka sertifikāta pagarināšanu” izsniegšana” (2015.gadā nav izsniegts neviens šāds mācību materiāls). Tādēļ ar projektu minētie pakalpojumi ir izslēgti no Centra sniegto maksas pakalpojumu saraksta.Pārējo Centra sniegto maksas pakalpojumu izcenojumi tika aktualizēti atbilstoši Ministru kabineta 2011.gada 3.maija noteikumos Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” noteiktajām prasībām.Saskaņā ar Centra aprēķiniem divu maksas pakalpojumu „Mācību materiāla „Programma kvalifikācijas pārbaudījumam par ieroču un munīcijas aprites kārtību un prasmi rīkoties ar ieroci” izsniegšana” un Šautuves noma (1 stunda par vienu celiņu)” cena ir samazināma, jo sakarā ar informācijas un komunikācijas tehnoloģiju pakalpojumu kvalitātes palielinājumu un cenu samazinājumu ir samazinājušās izmaksas, kas saistītas ar šo maksas pakalpojuma sniegšanu - Centram agrāk bija nepieciešams atsevišķs interneta pieslēgums POS termināļa darbības nodrošināšanai, taču šobrīd tā darbība tiek nodrošināta vispārējā interneta pieslēguma ietvaros. Bez tam šautuves nomas maksas cenas samazinājumu ietekmēja arī apsardzes pakalpojumu izmaksu samazinājums.Citiem centra sniegtajiem maksas pakalpojumiem projekts paredz cenu palielinājumu, jo maksas pakalpojuma cena nesedz izdevumus, kas saistīti ar maksas pakalpojuma sniegšanu. Izdevumu palielinājums saistīts ar laika posmā no 2013.gada līdz 2015.gadam veikto minimālās darba algas un atalgojumu skalas minimālā sliekšņa palielinājumu, kā arī komunālo maksājumu sadārdzinājumu.Ņemot vērā minēto, projekts paredz izteikt jaunā redakcijā Noteikumu 2.pielikumu, kurā noteiktas Centra sniegto maksas pakalpojumu cenas. |
| 3. Projekta izstrādē iesaistītās institūcijas | Iekšlietu ministrijas veselības un sporta centrs. |
| 4. Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa ir personas, kuras vēlas iegādāties šaujamieroci vai lielas enerģijas pneimatisko ieroci un vēlas apgūt teorētiskās zināšanas par ieroču aprites kārtību un prasmi rīkoties ar ieroci, kā arī praktisko ieroča pielietošanu šaušanas nodarbībās. Bez tam sabiedrības mērķgrupa ir personas, kuras vēlas iemācīties tuvcīņas paņēmienus un uzlabot savu fizisko sagatavotību, trenējoties dažādu sporta spēļu nodarbībās. Plānots, ka Centra sniegtos maksas pakalpojumus izmantos 131 persona, iegādājoties mācību materiālus vai saņemot individuālos apmācības kursus un konsultācijas, bez tam 150-1000 personas var tikt apmācītas tuvcīņas grupu nodarbībās. Attiecībā uz centra telpu nomas pakalpojumiem – plānots, ka Centra telpas par maksu tiks iznomātas 986 stundas gadā, bet sabiedrības mērķgrupas aptuveno skaitlisko lielumu, kas izmantos Centra telpu nomas pakalpojumus nav iespējams noteikt, ņemot vērā to, ka nav iespējams paredzēt cik liels personu loks izmantos Centra iznomātās telpas. |
| 2. Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības, pienākumus un veicamās darbības. |
| 3. Administratīvo izmaksu monetārs novērtējums | Projekts šo jomu neskar. |
| 4. Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015** | Turpmākie trīs gadi (*euro*) |
| **2016** | **2017** | **2018** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | Izmaiņas, salīdzinot ar 2015. gadu | Izmaiņas, salīdzinot ar 2015. gadu | Izmaiņas, salīdzinot ar 2015. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 28 407 | 0 | 3 235 | 3 235 | 3 235 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 28 407 | 0 | 3 235 | 3 235 | 3 235 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 28 407 | 0 | 3 235 | 3 235 | 3 235 |
| 2.1. valsts pamatbudžets | 28 407 | 0 | 3 235 | 3 235 | 3 235 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saistībā ar to, ka daži maksas pakalpojumu veidi no cenrāža tiek izslēgti, diviem maksas pakalpojumiem samazinās izcenojums un vienlaicīgi dažiem maksas pakalpojumu veidiem izcenojums ir palielināts, un, ņemot vērā plānoto maksas pakalpojumu kopējo skaitu, papildu ieņēmumi 2015.gadā netiek plānoti. Sākot no 2016.gada saskaņā ar maksas pakalpojumu izcenojumu aprēķiniem, plānots ieņēmumu un ar tiem saistīto izdevumu pieaugums par 3 235 *euro* ik gadu. Aktualizējot maksas pakalpojumu izcenojumus, atbilstoši Ministru kabineta 2011.gada 3.maija noteikumos Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” noteiktajām prasībām, tika izvērtēta katra maksas pakalpojuma nodrošināšanai nepieciešamo izdevumu pozīcija. Aprēķinā tika iekļautas arī uz katra maksas pakalpojuma sniegšanu attiecināmās netiešās izmaksas.Ieņēmumi no sniegtajiem maksas pakalpojumiem un ar to sniegšanu saistītie izdevumi tiek plānoti budžeta apakšprogrammā 38.05.00 „Veselības aprūpe un fiziskā sagatavotība” un tiks izlietoti izdevumu, kas saistīti ar maksas pakalpojumu sniegšanu, segšanai.Detalizēts maksas pakalpojumu izcenojuma aprēķins pievienots noteikumu projekta sākotnējās ietekmes novērtējuma ziņojuma (anotācijas) pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Iekšlietu ministrijas veselības un sporta centrs. |
| 2. | Projekta izpildes ietekme uz pārvaldes funkcijām un institucionālo struktūru.  | Projekts šo jomu neskar. |
| 3. | Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 4. | Cita informācija | Nav. |

*Anotācijas IV, V un VI sadaļa – projekts šīs jomas neskar.*

Iekšlietu ministrs R.Kozlovskis

Vīza: valsts sekretāre I.Pētersone–Godmane

22.10.2015. 10:02

1190

I.Misus 67829852

irena.misus@iem.gov.lv